
     Forord
    
   

   
    
     
      Arbeid i voldssaker
     
    
    beskriver forløpet i saker der barnevernet mottar bekymringsmeldinger som handler om vold, og er en videreføring av prosjektet «Kartlegging av voldssaker, et prosjekt om barnevernets arbeid i saker som omhandler vold i nære relasjoner», som ble gjennomført i Læringsnettverket Oslo Sør i 2020.
   

   
    Bakgrunnen for prosjektet er at barneverntjenestene de senere årene har sett en økning av saker som handler om vold i nære relasjoner og et behov for å styrke vårt arbeid i møte med de mest sårbare barn og familier.
   

   
    Vi som har skrevet heftet, er eller har vært ansatt i barneverntjenestene i Østensjø, Nordstrand og Søndre Nordstrand.
   

   
    Vi ønsker å takke Statsforvalteren i Oslo og Viken for finansiering av prosjektet og i tillegg Barne-, ungdoms- og familiedirektoratet for finansiering av kartleggingsprosjektet.
   

   
    En stor takk også til foreldrerådet og erfaringskonsulentene i Søndre Nordstrand barneverntjeneste for viktige og gode innspill.
   

   
    
    
    Forløpet vi skisserer i dette heftet prøves nå ut i våre bydeler, og vil evalueres etter en periode med utprøving. Erfaringer med å bruke denne i praksis, og systematisk evaluering vil kunne føre til endringer i forløpsbeskrivelsen. Vi håper likevel at dette heftet vil kunne være til hjelp og inspirasjon i ditt arbeid med voldsutsatte barn og familier.

